Document ID: 31993R2978

Title and Content:
ΚΑΝΟΝΙΣΜΟΣ (ΕΟΚ) αριθ. 2978/93 ΤΗΣ ΕΠΙΤΡΟΠΗΣ της 28ης Οκτωβρίου 1993 για την τροποποίηση του κανονισμού (ΕΟΚ) αριθ. 3900/92 για τη θέσπιση των ειδικών λεπτομερειών εφαρμογής του κοινοτικού καθεστώτος εισαγωγής κονσερβών τόνου, παλαμίδας και σαρδέλας και για τον καθορισμό των ποσοτήτων αυτών των προϊόντων που γίνονται αποδεκτά για εξαγωγή για το 1993 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως αγοράς στον τομέα των αλιευομένων προϊόντων και των προϊόντων υδατοκαλλιέργειας (1), όπως τροποποιήθηκε από τον κανονισμό (ΕΟΚ) αριθ. 697/93 (2), και ιδίως το άρθρο 21 παράγραφος 5, Εκτιμώντας: ότι ο κανονισμός (ΕΟΚ) αριθ. 3900/92 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 1792/93 (4), καθόρισε την ποσότητα κονσερβών ορισμένων ειδών τόνου και παλαμίδας που έγιναν αποδεκτά για εισαγωγή στην Κοινότητα το 1993 σε μέγιστη ποσότητα 75 500 τόνων- ότι ορισμένα κράτη μέλη κοινοποίησαν στη συνέχεια στην Επιτροπή τη διόρθωση που έκαναν στον όγκο εισαγωγών των προϊόντων κατά τη διάρκεια του έτους 1991, που είναι το έτος αναφοράς για τον υπολογισμό των ποσοτήτων που έγιναν αποδεκτές στην εισαγωγή- ότι η διόρθωση αυτή αφορά αύξηση κατά 23 330 τόνους- ότι πρέπει, κατά συνέπεια, να αυξηθεί με την ίδια αναλογία ο επιτρεπόμενος όγκος εισαγωγών των συγκεκριμένων προϊόντων για το 1993, αφού διορθωθεί το ισχύον ποσοστό αύξησης που προκύπτει από τη μέθοδο που θεσπίστηκε με το άρθρο 21 παράγραφος 2 του κανονισμού (ΕΟΚ) αριθ. 3759/92 και να τροποποιηθεί για το σκοπό αυτό ο κανονισμός (ΕΟΚ) αριθ. 3900/92- ότι η αύξηση των διαθέσιμων ποσοτήτων επιτρέπει το εκ νέου άνοιγμα του δικαιώματος στην εισαγωγή, για το έτος 1993, έως 28 193 τόνους- ότι η Επιτροπή Διαχείρισης Προϊόντων αλιείας δεν διατύπωσε γνώμη στην προθεσμία που όρισε ο πρόεδρός της, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 1 παράγραφος 2 στον πίνακα του κανονισμού (ΕΟΚ) αριθ. 3900/93 στη στήλη "Ποσότητες", ο αρθμός "75 500" αντικαθίσταται από τον αριθμό "103 693". Άρθρο 2 1. Μπορούν να υποβληθούν για συνολική ποσότητα 23 964 τόνων αιτήσεις για την έκδοση εγγράφων εισαγωγής με βάση το άρθρο 3 παράγραφος 1 στοιχείο α) του κανονισμού (ΕΟΚ) αριθ. 3900/92. 2. Μπορούν να υποβληθούν για συνολική ποσότητα 4 229 τόνων αιτήσεις για την έκδοση εγγράφων εισαγωγής με βάση το άρθρο 3 παράγραφος 1 στοιχείο β) του κανονισμού (ΕΟΚ) αριθ. 3900/92. Άρθρο 3 Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 28 Οκτωβρίου 1993.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 3156
1258
3489
3544

EuroVoc IDs (Expanded): 3156
1258
3489
3544

Dataset Source: meu

Split: train